ცერებროსპინალური სითხის გაჟონვა

მინი|ინტრაკრანიალური ჰიპოტენზიისთვის დამახასიათებელი ტონზილარული ჰერნიაცია. მაგნიტურ-რეზონანსული გამოსახულება T2 რეჟიმში.
ცერებროსპინალური სითხის გაჟონვა (ინგ. Cerebrospinal fluid leak (CSFL) ასევე ცნობილი, როგორც ლიქვორეა) — თავ-ზურგტვინის სითხის დენა ცენტრალური ნერვული სისტემის მფარავ მაგარ გარსში არსებული ხვრელებიდან ან ნაპრალებიდან. გამომწვევი მიზეზი შეიძლება იყოს ტრავმა, ქირურგიული ჩარევა (ლუმბალური პუნქცია, ნეიროქირურგიული ოპერაცია...), პათოლოგიური წარმონაქმნი, თანდაყოლილი სტრუქტურული ანომალია ან იდიოპათური (გაურკვეველი მიზეზის გამო). კლინიკური გამოვლინებები დამოკიდებულია მაგარი გარსის დაზიანების ადგილზე, რის შესაბამისადაც შესაძლოა გამოვლინდეს ლიქვორის რინორეა (ცხვირიდან სითხის დენა) ან ოტორეა (ყურიდან სითხის დენა). გარდა ამისა, აღინიშნება დაბალი ქალასშიგა წნევის (ინტრაკრანიალური ჰიპოტენზია) სიმპტომები: ორთოსტატული თავის ტკივილი (ძლიერდება ფეხზე დგომისას და მსუბუქდება წოლისას), ცნობიერების დათრგუნვა, კისრის ტკივილი და თავის ტვინის ნერვების დეფიციტის კლინიკური გამოვლინებები. ცერებროსპინალური სითხის გაჟონვით გამოწვეული ინტრაკრანიალური ჰიპოტენზიისას რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) აღინიშნება: ლიქვორის დაგროვება სუბდურულ სივრცეში, ნათხემის ნუშების თიაქარი (ტონზილარული ჰერნიაცია), ზომაში გაზრდილი ჰიპოფიზი, დაბლა დაშვებული კორძიანი სხეულის სპლენიუმი (მორგვი. უკანა ნაწილი).

 რესურსები ინტერნეტში 

 Cerebrospinal fluid leak - Radiopaedia
 Spontaneous intracranial hypotension - Radiopaedia

კატეგორია:ნერვული სისტემის დაავადებები